Трысцянка

Трысця́нка, святлуха (Scolochloa) — манатыпны род кветкавых раслін сямейства . Адзіны прадстаўнік роду — Трысцянка аўсяніцападобная (Scolochloa festucacea).

 Батанічнае апісанне 
Шматгадовая травяністая светла-зялёная расліна вышынёй 70—200 см, з паўзучым карэнішчам. Сцябло прамастойнае, злёгку шурпатае, са шматлікімі парасткамі ў ніжняй частцы. Лісце простае, суцэльнае, лінейна-ланцэтнае, завостранае, з гладкім шурпатым краем, сядзячае. Суквецце — рыхлая мяцёлка даўжынёй да 30 см. Кветкавыя каласкі складаюцца з 3—6 кветак, апушаныя. Калякветнік непрыкметны. Плод — зярняўка жоўтага колеру.

 Распаўсюджанне і экалогія 
Расліна распаўсюджана на тэрыторыі Еўразіі і Паўночнай Амерыкі. Расце па берагах вадаёмаў, на балотах, забалочаных лугах. Іншы раз утварае зараснікі. Цвіце ў чэрвені—ліпені.

Ахоўваецца на тэрыторыі Літвы, Латвіі, шэрагу рэгіёнаў Расіі і Украіны.

 Літаратура 






 Спасылкі 


 Scolochloa // ИАС «ООПТ России»
 Genus: Scolochloa Link // Germplasm Resources Information Network (GRIN-Taxonomy)

Катэгорыя:Метлюжковыя
Катэгорыя:Флора Еўразіі
Катэгорыя:Флора Паўночнай Амерыкі
Катэгорыя:Манатыпныя роды раслін
Катэгорыя:Расліны, апісаныя ў 1827 годзе